અમદાવાદઃ ધોરાજી માર્કેટ યાર્ડના પ્રમુખ અને ધોરાજી તાલુકા સંઘના ડિરેક્ટરે ઝેરી દવા પી લઈ અાત્મહત્યા કરતાં અા ઘટનાએ ભારે ચકચાર જગાવી છે. ધોરાજી માર્કેટના પ્રમુખ રશીકભાઈ ડઢાણિયાએ અગમ્ય કારણસર ઝાઝમેર ખાતે અાવેલી સહકારી મંડળીની ઓફિસમાં ઝેરી દવા પી લેતાં તેમને તાત્કાલીક સારવાર માટે ખસેડવામાં અાવ્યા હતા પરંતુ સારવાર મળતા પહેલા જ તેમનું મોત થયું હતું. અાત્મહત્યા કરનાર રશીકભાઈના પરિવારમાં તેમની પત્ની, એક પુત્ર અને ત્રણ પુત્રીઓ છે. ત્રણેયે પુત્રીઓના લગ્ન થઈ ગયા છે. રશીકભાઈએ અા પગલું શા માટે ભર્યું તે બાબતે ધોરાજીમાં અનેક તર્કવિતર્કો થઈ રહ્યા છે.